కుల్‌దీప్ బిష్ణోయ్

కుల్‌దీప్ బిష్ణోయ్ (జననం 22 సెప్టెంబర్ 1968) హర్యానా రాష్ట్రానికి చెందిన రాజకీయ నాయకుడు. ఆయన అడంపూర్ నియోజకవర్గం నుండి నాలుగుసార్లు ఎమ్మెల్యేగా ఎన్నికయ్యాడు. 

కుల్‌దీప్ బిష్ణోయ్ మాజీ కేంద్ర మంత్రి, హర్యానా మాజీ ముఖ్యమంత్రి భజన్ లాల్ కుమారుడు, ఆయన 2007లో భారత జాతీయ కాంగ్రెస్ పార్టీని వీడి హర్యానా జనహిత్ కాంగ్రెస్ (బిఎల్) పార్టీని స్థాపించాడు. ఆయన 2016లో కాంగ్రెస్ ఉపాధ్యక్షుడు రాహుల్ గాంధీని కలిసిన తర్వాత హర్యానా జనహిత్ కాంగ్రెస్ (బిఎల్) పార్టీని భారత జాతీయ కాంగ్రెస్‌లో విలీనం చేసి 2018లో రాజస్థాన్ అసెంబ్లీ ఎన్నికలకు ప్రచారకర్తగా పని చేశాడు.

కుల్‌దీప్ బిష్ణోయ్ 2019 ఎన్నికలలో అడంపూర్ నుండి  కాంగ్రెస్ అభ్యర్థిగా పోటీ చేసి ఎమ్మెల్యేగా ఎన్నికై 2022లో జరిగిన రాజ్యసభ ఎన్నికల సమయంలో పార్టీ అభ్యర్థి అజయ్ మాకెన్‌కు ఓటు వేయకుండా అధికార బిజెపి-జెజెపి కూటమికి మద్దతు ఇచ్చిన స్వతంత్ర అభ్యర్థి కార్తికేయ శర్మకు అనుకూలంగా క్రాస్ ఓటు వేసి క్రాస్ ఓటింగ్ కి పాల్పడడని కాంగ్రెస్ పార్టీ ఆయనను కాంగ్రెస్ వర్కింగ్ కమిటీలో ప్రత్యేక ఆహ్వానితుని పదవితో సహా అన్ని పదవుల నుండి 2022 జూన్ 11న తొలగించి పార్టీ నుండి బహిష్కరించింది. కుల్‌దీప్ బిష్ణోయ్ 2022 ఆగస్టు 3న తన ఎమ్మెల్యే పదవికి రాజీనామా చేశాడు.

మూలాలు 	  

వర్గం:హర్యానా నుండి ఎన్నికైన శాసన సభ్యులు
వర్గం:హర్యానా రాజకీయ నాయకులు   
వర్గం:హర్యానా వ్యక్తులు
వర్గం:2014 హర్యానా శాసన సభ్యులు
వర్గం:2019 హర్యానా శాసన సభ్యులు
వర్గం:భారత జాతీయ కాంగ్రెస్ నాయకులు